22.8.2007 Jurnalul Oficial al Uniunii Europene L 217/21 REGULAMENTUL (CE) NR. 981/2007 AL COMISIEI din 21 august 2007 de modificare a Regulamentului (CE) nr. 1489/2006 privind stabilirea, pentru exercițiul contabil 2007 al FEGA, a ratei dobânzii care urmează să fie aplicată pentru calcularea cheltuielilor de finanțare a intervențiilor constând în cumpărarea, depozitarea și comercializarea stocurilor COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CEE) nr. 1883/78 al Consiliului din 2 august 1978 privind normele generale de finanțare a intervențiilor de către Fondul European de Orientare și Garantare Agricolă, secțiunea Garantare (!), în special articolul 5, întrucât: (1)  Articolul 1 din Regulamentul (CE) nr. 1489/2006 al Comisiei (?) stabileşte, pentru exercițiul contabil 2007 al FEGA, ratele dobânzii care urmează să se aplice pentru calcularea cheltuielilor de finanțare a intervențiilor constând în cumpărarea, depozitarea și comercializarea stocurilor. (2)  Articolul 5 din Regulamentul (CEE) nr. 1883/78 a fost modificat prin Regulamentul (CE) nr. 734/2007 pentru a ține seama de faptul că, în anumite state membre, finanțarea acestor operațiuni se poate realiza numai prin aplicarea unor rate ale dobânzii în mod substanțial superioare ratei uniforme a dobânzii. Drept urmare, prin aplicarea unei derogări pentru exercițiile financiare 2007 și 2008, s-a prevăzut că, atunci când, în cursul celei de-a treia luni după perioada de referință utilizată pentru stabilirea de către Comisie a ratei uniforme a dobânzii, rata medie a dobânzii suportate de un stat membru este de două ori mai mare decât respectiva rată uniformă, Comisia poate, în cadrul finanțării dobânzilor care îi revin respectivului stat membru, să acopere suma calculată pe baza ratei dobânzii suportate de statul membru în cauză din care se scade rata uniformă a dobânzii. În plus, se prevede aplicarea acestei măsuri în cazul cheltuielilor efectuate de statele membre începând cu 1 octombrie 2006. (3)  Comunicările adresate Comisiei de statele membre în cursul celei de-a treia luni după perioada de referință utilizată pentru stabilirea ratei uniforme a dobânzii aferente exercițiului contabil 2007 indică faptul că există un stat membru căruia i se aplică această nouă măsură. Se impune, prin urmare, stabilirea ratei specifice a dobânzii corespunzătoare respectivului stat membru pentru exercițiul contabil 2007. (4) Regulamentul (CE) nr. 1489/2006 ar trebui modificat în consecință. (5)  Întrucât Regulamentul (CE) nr. 734/2007 se aplică începând cu 1 octombrie 2006, se impune adoptarea unor dispoziții privind aplicarea de la aceeași dată a prezentului regulament. (6)  Măsurile prevăzute în prezentul regulament sunt conforme cu avizul Comitetului pentru fondurile agricole, ADOPTĂ PREZENTUL REGULAMENT: Articolul 1 La articolul 1 din Regulamentul (CE) nr. 1489/2006, se adaugă următoarea literă: „(h) 4,8%, pentru rata specifică a dobânzii aplicabilă în Ungaria.” Articolul 2 A Prezentul regulament intră în vigoare la data publicării în Jurnalul Oficial al Uniunii Europene. Se aplică de la 1 octombrie 2006. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 21 august 2007. () JO L 216, 5.8.1978, p. 1. Regulament, astfel cum a fost modificat ultima dată prin Regulamentul (CE) nr. 734/2007 (O L 169, 29.6.2007, p. 5). () JO L 278, 10.10.2006, p. 11. Pentru Comisie Mariann FISCHER BOEL Membru al Comisiei